สังคมข่าวหุ้น
ดัชนีหุ้นไทยปิดตลาด 1,799.45 จุด เพิ่มขึ้น 13 จุด มูลค่าซื้อขาย 51,313 ล้านบาท เชื่อว่าการปรับฐานแรงๆ เสร็จสิ้นแล้ว แต่หากเฟดปรับขึ้นอัตราดอกเบี้ยปีนี้ 4 รอบ ทำให้อัตราดอกเบี้ยมาอยู่ที่ 2.35-2.5% ทำให้ Bond Yield อยู่ระดับ 3-3.25% โดยมองว่าตอบรับความเสี่ยงไปแล้ว 70% และตลาดหุ้นตอบรับพอควรแล้วเช่นกัน วันนี้ประเมินแนวรับ 1,790-1,785 จุด แนวต้าน 1,803-1,810 จุด...
13 ก.พ. 2561

เล็กเซียวหงส์
 *…ดัชนีหุ้นไทยปิดตลาด 1,799.45 จุด เพิ่มขึ้น 13 จุด มูลค่าซื้อขาย 51,313 ล้านบาท เชื่อว่าการปรับฐานแรงๆ เสร็จสิ้นแล้ว แต่หากเฟดปรับขึ้นอัตราดอกเบี้ยปีนี้ 4 รอบ ทำให้อัตราดอกเบี้ยมาอยู่ที่ 2.35-2.5% ทำให้ Bond Yield อยู่ระดับ 3-3.25% โดยมองว่าตอบรับความเสี่ยงไปแล้ว 70% และตลาดหุ้นตอบรับพอควรแล้วเช่นกัน วันนี้ประเมินแนวรับ 1,790-1,785 จุด แนวต้าน 1,803-1,810 จุด…
*…TTCL อาการน่าเป็นห่วง เมื่อจู่ๆ ผู้ถือหุ้นใหญ่ TOYO Engineering ขายเกลี้ยงพอร์ต มีคนบอกว่าเป็นการปรับพอร์ตในกลุ่มกันเอง แต่ไม่เห็นมีการแจ้งตลาดหลักทรัพย์เลยว่า เป็นอย่างนั้นจริงหรือไม่ ทำให้เกิดแพนิกกันยกใหญ่..แต่เหตุการณ์ที่น่าเป็นห่วงลำดับถัดไปคือเรื่องการเพิ่มทุน เพราะดูจาก D/E ระดับ 4-5 เท่า ฟันธงได้เลยว่า “เพิ่มทุนแน่นอน” แต่จะเพิ่มทุนแบบ PP หรือ RO อันนี้ ต้องวัดใจผู้บริหารกันต่อไป…
*….ADVANC-TRUE มีได้เฮ..เมื่อ “บิ๊กป้อม” พล.อ.ประวิตร วงษ์สุวรรณ รองนายกรัฐมนตรีและรมว.กลาโหม เตรียมชงให้นายกรัฐมนตรีใช้ม.44 ช่วยเหลือผู้ประกอบการโทรคมนาคมที่ประมูลได้คลื่นความถี่ 900 MHz และ 1800 MHz ด้วยการขยายเวลาชำระค่าธรรมเนียมใบอนุญาตงวดที่ 4 เป็น 5 ปี..ดูจากทิศทางลมทางการเมือง นายกรัฐมนตรีต้องใช้ม.44 อย่างปฏิเสธไม่ได้..สิ้นเดือนได้รู้กันแน่…
*…LIT โชว์ตัวเลขงบปี 2560 ออกมาดีอย่างน่าสนใจ เมื่อกำไรเติบโตกว่า 45% สะท้อนให้เห็นยอดการปล่อยสินเชื่อ กลุ่มผู้ได้รับงานจากภาครัฐ เอกชนรายขนาดกลาง เล็ก มีการเติบโตอย่างเห็นได้ชัด เพียงแต่ราคาหุ้นช่วงที่ผ่านมา เกิดการเก็งกำไรค่อนข้างต่อเนื่อง ทำให้มีความเสี่ยงเรื่องแรงขายทำกำไรออกมาเป็นระยะๆ จึงต้องใช้จังหวะลงทุนให้ดีไม่งั้น..ติดดอยได้เช่นกัน…
*…GPSC หุ้นโรงไฟฟ้ากลุ่มปตท.โชว์ตัวเลขกำไร 3,174 ล้านบาท คุ้มค่าต่อการรอคอยเช่นกัน ตามมาด้วยปันผล 0.80 บาท ถือเป็นหนึ่งในหุ้นพื้นฐาน ที่เน้นลงทุนระยะกลาง-ยาว จึงดูไม่หวือหวามากนักเมื่อเทียบกับหุ้นโรงไฟฟ้าตัวอื่นๆ แต่สมควรต้องมีไว้ในพอร์ตลงทุน เพื่อกระจายความเสี่ยงช่วงตลาดผันผวน…
*… AMATAV ท่าทางวันนี้จะวิ่งคึก เมื่อกำไรปี 2560 ออกมา 370 ล้านบาท จากปีก่อนหน้ากำไร 50 ล้านบาท จึงเป็นตัวเลขกำไรก้าวกระโดด ที่เหมาะสำหรับเข้าเก็งกำไรอย่างยิ่ง แต่จุดด้อยหุ้นตัวนี้อยู่ที่สภาพคล่องน้อยไปหน่อย จึงเข้าทำนอง “หุ้นดีมีให้เล่นน้อย” นั่นเอง…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล…..หากไม่จุใจอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.15 น.
*…ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น. แบบไลฟ์กันสดๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com พร้อมกับการกลับมาของรายการ “ข่าวหุ้นเจาะตลาด ออนเรดิโอ” ผ่านทางสถานีข่าวจริงสปริงเรดิโอ FM 102 MHz โดย บูรพา สงวนวงศ์, สุภชัย ปกป้อง และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น…